
                                                    Nr.4c-3/397/2009
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru modificarea şi completarea Ordonanţei Guvernului nr.58/1998 privind organizarea şi defăşurarea activităţii de turism în România, transmis cu adresa nr.P.L.x. 601 din 16 noiembrie 2009.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera Deputaţilor este Cameră decizională.

PREŞEDINTE,

Iulian Iancu

                                                    Nr.4c-3/397/2009
R A P O R T

asupra proiectului de Lege pentru modificarea şi completarea Ordonanţei Guvernului nr.58/1998 privind organizarea şi defăşurarea activităţii de turism în România


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, spre dezbatere şi avizare în fond, cu proiectului de Lege pentru modificarea şi completarea Ordonanţei Guvernului nr.58/1998 privind organizarea şi defăşurarea activităţii de turism în România, provenit dintr-o propunere legislativă a doamnei deputat Sanda-Maria Ardeleanu – PD-L şi domniilor deputaţi Ioan Bălan – PD-L, Dan Gabriel Gospodaru – PD-L, Dumitru Pardău – PD-L şi Eugen Uricec – PD-L, transmis cu adresa nr.P.L.x. 601 din 16 noiembrie 2009, înregistrat la comisie sub nr.23/397 din 16 noiembrie 2009.



Consiliul Legislativ, cu avizul nr.681/22.05.2009, avizează favorabil propunerea legislativă cu observaţii şi propuneri care au fost preluate în varianta adoptată de Senat.



Guvernul, prin actul nr.933/12.04.2010, susţine adoptarea propunerii legislative, sub rezerva însuşirii propunerilor prezentate, iar prin actul nr.2292/08.09.2009 nu susţine adoptarea propunerii legislative.


Senatul, în  şedinţa din 11 noiembrie 2009, a adoptat propunerea legislativă cu amendamente admise.


Comisia pentru administraţie publică, amenajarea teritoriului şi echilibru ecologic, cu avizul nr.26/789/25.11.2009, avizează negativ proiectul de lege.

Comisia juridică, de disciplină şi imunităţi, cu avizul nr.601/15.12.2009, a avizat favorabil proiectul de lege.


Proiectul de lege are ca obiect de reglementare modificarea art.2 lit.d) din Ordonanţa Guvernului nr.58/1998 privind organizarea şi desfăşurarea activităţii de turism în România, aprobată cu modificări şi completări prin Legea nr.755/2001, cu modificările ulterioare, în sensul introducerii caselor tradiţionale în categoria structurilor de primire turistică cu funcţiuni de cazare turistică. De asemenea, la acelaşi articol s-a impus necesitatea introducerii unei noi litere, lit.p), pentru definirea conceptului de „casă tradiţională”.



Membrii Comisiei pentru industrii şi servicii au examinat proiectul de lege în şedinţa din 11 septembrie 2013 şi au hotărât, în unanimitate, să propună Plenului Camerei Deputaţilor respingerea acestuia, din următoarele considerente:
- pensiunile agroturistice sunt definite ca fiind structuri de primire turistice, având o capacitate de cazare de până la 8 camere, funcţionând atât în locuinţele cetăţenilor, cât şi în clădiri independente, care asigură, în spaţii special amenajate, cazarea turiştilor şi condiţiile de pregătire şi servire a mesei, precum şi posibilitatea participării la activităţi gospodăreşti;
- pensiunile agroturistice, ca structuri de primire turistice, acoperă în totalitate tipul de structură propus;

- în situaţia în care nu sunt îndeplinite criteriile minime de clasificare pentru pensiunile agroturistice, structurile respective pot fi clasificate şi introduce în circuitul turistic ca şi camere de închiriat în locuinţe familiale.


La lucrările comisiei au fost prezenţi 31 de deputaţi din totalul de 32 de deputaţi membri ai comisiei.


În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

                   
PREŞEDINTE,                                     SECRETAR,

                      Iulian Iancu                                         Istvan Antal
Consilieri parlamentari,
Viorela Gondoş
Isabela Robe

